**Juan Manuel García-Gallardo Frings**, nado en Burgos o 18 de marzo de 1991, é un xinete de equitación, avogado e político español. Foi o candidato á Xunta de Castela e León nas eleccións autonómicas de 2022 por Vox. Logo de chegar o seu partido a un acordo de goberno co Partido Popular está proposto para vicepresidente da Xunta de Castela e León.

Traxectoria
-----------

Fillo e neto de avogados, licenciouse en dereito na Universidade Pontificia Comillas e realizou un mestrado dobre de acceso á avogacía e dereito de empresa na Universidade de Deusto. Membro do Centro Ecuestre Miraflores, foi campión de España universitario de hípica en 2012e campión de Castela e León de salto en 2020. Participou no campionato mundial universitario de debate en castelán que se celebrou en Madrid en 2013. En decembro de 2016 entrou a traballar no bufete da súa familia.

### Política

En xaneiro de 2022 anunciouse que García-Gallardo ía encabezar a lista de Vox ás eleccións anticipadas para as Cortes de Castela e León, malia entrar no partido só en xuño do ano anterior.Logo do seu seu nomeamento, eliminou chíos de twitter con comentarios sobre persoas LGBT, feministas, romanís e inmigrantes; en 2011 escribira "Semella unha grande idea recuperar Raúl para a Eurocopa. Hai que heterosexualizar ese deporte cheo de maricóns". Este comentario en particular defendeuno como unha brincadeira de mocidade.

Durante a campaña, comprometeuse a pactar co gobernante Partido Popular para evitar un goberno dese partido en solitario, e considerouno un partido "adicto ao poder" mais tamén afirmou que non ía haber alianza se o PP non asumía as políticas de Vox, como os incentivos económicos para aumentar a natalidade na comunidade autónoma.

Logo das eleccións, Vox pasou de ter un deputado a 13, co 17% do voto, e mudou no terceiro partido da cámara. Nas negociacións para formar goberno García-Gallardo díxolle ao presidente en funcións Alfonso Fernández Mañueco que só formaría unha coalición de se eliminar dúas normas: unha lei de 2010 sobre violencia de xénero que Vox considera politicamente motivada e que infravalora outras formas de violencia, e un decreto de 2018 que establecía un Consello Asesor para a Memoria Histórica

O 10 de marzo de 2022, Mañueco anunciou a formación dun goberno de coalición con Vox, no que este grupo tería tres conselleiros dos dez do goberno e García-Gallardo sería o vicepresidente. Comprometeuse, tamén, a substituír a lei de violencia de xénero por unha lei de violencia doméstica con independencia do xénero e por primeira volta un partido de ultradereita entraba nun goberno en España dende a transición á democracia.. Así e todo, o presidente da Xunta de Castela e León comprometeuse a que o seu goberno ía ter pleno respecto á orde constitucional e ao Estatuto de Autonomía de Castela e León.

Notas
-----

1. ↑  "Juan García-Gallardo Frings, nuevo campeón de España Universitario". *Diario de Burgos*. 23 de abril de 2012.
2. ↑  "Juan García-Gallardo gana el campeonato absoluto de Castilla y León". *ociocaballo.com*. 26 de outubro de 2020.
3. 1 2  "Juan García-Gallardo, un abogado de Burgos y campeón de debate e hípica". *El Mundo*. 8 de xaneiro de 2022.
4. ↑  "El abogado Juan García-Gallardo será el candidato de Vox a la Junta de Castilla y León". 8 de xaneiro de 2022.
5. ↑  "El candidato de Vox en Castilla y León borra los tuits homófobos, racistas y machistas de su cuenta". *La Vanguardia*. 9 de xaneiro de 2022.
6. ↑  "Dicen que soy homófobo por hacer una broma futbolística cuando no me había salido el bigote"". *El Mundo*.
7. ↑  "Juan García-Gallardo (Vox) en la SER: "El PP es adicto al poder, quieren gobernar solos para seguir como caciques"". *Ser*. 4 de febreiro de 2022.
8. ↑  "Juan García-Gallardo: "O se aplican las políticas de Vox o el PP no gobernará en Castilla y León"". *El Independiente*. 6 de febreiro de 2022.
9. ↑  "García-Gallardo apuesta por familias "fuertes y unidas"". *El Día de Valladolid*. 6 de febreiro de 2022.
10. ↑  "Spain’s far-right Vox seeks place in regional government after elections". *Financial Times*. 13 de febreiro de 2012.
11. ↑  "Las leyes de Violencia de Género y Memoria Histórica en Castilla y León: ¿qué dicen y qué quiere cambiar Vox?". *El Español*. 17 de febreiro de 2022.
12. ↑  "Pacto PP-VOX en Castela e León: Feixoo abre por primeira vez as portas dun goberno á extrema dereita". *Nós Diario*. 10 de marzo de 2022.
13. ↑  "Primer pacto de gobierno PP-Vox". *El Norte de Castilla*. 10 de marzo de 2022.
14. ↑  "Far-right gains first share of power in Spain since Franco". *Reuters*. 10 de marzo de 2022.
15. ↑  "O PP e Vox chegan a un acordo para un goberno de coalición en Castela e León". *G24*. 10 de marzo de 2022.

|  |  |
| --- | --- |
| Control de autoridades | 
* Wd: Q110820746
* LinkedIn: juan-garcía-gallardo-frings-a49b5a5b

 |